Jon Hippe

Jon Mathias Hippe (født 1959) er en norsk statsviter, forsker og næringslivsleder. Han er direktør for offentlig pensjon i Storebrand.

Hippe har hovedfag i statsvitenskap med støttefagene sosialøkonomi og offentlig rett fra Universitetet i Oslo. Han ble i 1997 dr.philos. fra Universitetet i Bergen. Han har tidligere vært kommunikasjonsdirektør i Telenor ASA, viseadministrerende direktør i Storebrand Liv og konserndirektør i Storebrand. Fra 2004 til 2015 var han daglig leder for Fafo.  Han ble i juni 2009 oppnevnt som leder av Finanskriseutvalget. Tidligere har han ledet det offentlige utvalget som utredet private tjenestepensjonsordninger i Norge og som avla sin innstilling i juni 2009.

Han er bror til journalist Ivar Hippe.

 Referanser 

 Eksterne lenker 
 Presentasjon fra Fafo

Kategori:Norske statsvitere
Kategori:Norske forskere
Kategori:Norske næringslivsledere
Kategori:Personer tilknyttet Fafo
Kategori:Personer tilknyttet Storebrand
Kategori:Personer fra Oslo